Klosteret ved Battle har blitt kjent i århundrene som Battle Abbey. Sammen med klosterkirken ble den opprinnelig dedikert til sankt Martin, tidvis kjent som gallernes apostel, men som tidligere soldat ble han også helgen for krig og krigere. Klosteret ble opprettet på oppfordring av pave Alexander II som mente Vilhelm burde sone for å ha drept så mange medkristne, men isteden ble gudshuset en feiring av hans seier over sin døde motstander. Paven hadde selv i forkant velsignet normannernes invasjon av England.